Met Tojo a glevas kaoz eus an irienoù-se. Ha diouzhtu, e miz Chwevrer 1944(just goude aloubadegezh an inizi Gilbert ha Marshall) , e kemmas melestradurezh ha hierarkiezh strollad rennañ an arme: skarz a reas Osami Nagano, hag a oa e penn srollad renañ ar morlu. Ha kemer a reas plas ar jeneral Sugiyama, e penn strollad renañ an arme. Met an dra se na cheñchas ket mont en dro ar brezel. An amerikaned a zaent war raok, ha muioch muiañ a dud a enebjont outañ. Met ar gwasañ a erruas pa Bro-Japan a voe trechet er Marianned (miz Even ha Gouere 1944). Ar strollad peochgarour, gant Konoe hag ar Priñs Higashikuni Naruhiko en e benn, a zeas e darempred gant markiz Kido, un den tost eus an impalaer hag en oa sikouret Tojo da zont da vezañ kentañ ministr, evit ma choulennfe da Hiroito dilezel Tojo. Met ar jeneral a nachas. Kregiñ a reas memestra da asantiñ traoùzo: an 13 a viz Gouere 1944, dilezel a reas e garg e penn strollad rennañ an arme, e lech ma Yoshijito Numezu (penn arme ar Kwantung) a gemeras e blas. Ha staliañ a reas an amiral Nomura e plas e vignon Shingetaro Shimada e karg ministrerezh ar morlu. Met e harpoù politikel evel Shimada a chomjont staget mat er hierarkiezh, hag a gendalchjont de sikour. Ar pezh a gounaras izili ar morlu.